אבי אדרי (פעיל בהסתדרות)

אבי אדרי (נולד ב-13 באוקטובר 1968) משמש מאז 2007 כיושב ראש איגוד עובדי התחבורה בהסתדרות, ומשנת 2019 הוא גם יו"ר האגף להתאגדות עובדים. אדרי נולד לשלום (איש עסקים) ומסודי אדרי. הוא התחנך בפנימיית בן שמן במגמה חקלאית ובשנת 1986 התגייס לצה"ל ושירת כלוחם נ"מ ובשלב מאוחר יותר כמפקד צוות בגדוד תותחי נ"מ 947. בשנת 1988 מונה על חמ"ל אגד נ"מ 168 צפון וזאת עד לשחרורו בשנת 1989. בין השנים 2006–2009, למד אדרי לתואר ראשון במשפטים בקריה האקדמית אונו ומדצמבר 2010 הוא חבר בלשכת עורכי הדין. בין השנים 1990–2007 עבד באגף המכס ומע"מ תחילה כעובד מכס באולם הנוסעים בנתב"ג בתקן בודק בכיר ולאחר מכן כמעריך טובין בכיר. בין השנים 2000–2007, כיהן כיו"ר הוועד הארצי של עובדי המכס ומע"מ. בשנים אלו שמו עלה לכותרות ובעיקר בשל המאבק אותו הוביל במכס בדצמבר 2003, במהלכו הנחה את העובדים במסלול הירוק לבדוק את כל אחת ממזוודות החוזרים מחו"ל במשך כ-100 ימים רצופים - מה שגרר לתורים ארוכים ולשיבושים כבדים בנמל התעופה בן-גוריון. מהלך זה, שכלל בדיקות מדוקדקות, הניב תפיסות רבות של סמים, כדורי אקסטזי, תכשיטים ונשק, לצד הצלת עובדי מדינה מפיטורים המוניים. בשנת 2003 זומן אדרי לוועדת חוקה חוק ומשפט של הכנסת, אז בוצע ניסיון להאשימו בכליאת שווא של נוסעים. הוועדה התרשמה מהיקף התפיסות אותן הציג אדרי, היועמ"ש אליקים רובינשטיין הבהיר כי השביתה חוקית, ומנגד התבקש אדרי להפחית את עוצמת הבדיקות. בשנת 2007 מונה אדרי ליו"ר איגוד עובדי התחבורה בהסתדרות, וביולי 2015 נבחר לתפקיד פה אחד על ידי כלל הוועדים בענפי התחבורה השונים בוועידה הראשונה של האיגוד. במהלך כהונתו טיפל אדרי במשברים רבים, בהם: משבר הנמלים, בסיומו הושג הסכם תקדימי ועובדי הנמלים זכו לביטחון תעסוקתי, משבר הרפורמה ברכבת ישראל, שבסיומו נחתם הסכם שהעניק תוספות שכר ומענקים משמעותיים לעובדי הרכבת וזאת לצד שמירה על ביטחונם התעסוקתי, מאבק של עובדי חברות התעופה הישראליות במדיניות "שמיים פתוחים" שבסיומו הושג מימון (כמעט מלא) להוצאות הביטחון של חברות התעופה. בצל משבר הקורונה, אדרי מתמודד עם משברים מורכבים ביותר בחברות התעופה הישראליות ובענף ההיסעים הפרטיים. המשבר המורכב ביותר הוא המשבר בחברת אל על שבו נדרשו העובדים לבצע התייעלות שנתית בגובה של כ 275 מיליון דולר ולפיטורי צמצום של כ-2,000 עובדים. כניסתו ותפקודו כיו"ר איגוד עובדי התחבורה, הגדילו את מספר חברי האיגוד ב כ 60% (מ־22 אלף עובדים ל־35 אלף עובדים) וזאת לצד שורת הסכמים קיבוצים משמעותיים עליהם חתום אדרי, בין היתר הסכמי השכר בחברות התחבורה הציבוריות אגד, דן ומטרופולין, הסכמי רכבת ישראל המורים להחזיר לחברה עבודות שהוצאו למיקור חוץ, הסכם הרפורמה והפרטת נמלי חיפה ואשדוד, הסכם העברת מחלקת הים מנמלי אשדוד וחיפה לחברת נמלי ישראל, הסכם הפרטת נמל אילת, הסכם ענפי ראשון בענף ההיסעים הפרטיים שחל על כ 15,000 נהגים והסכמים נוספים הנוגעים לכל ענפי התחבורה בישראל. במהלך תקופת הקורונה הוביל אדרי לצד יו"ר ההסתדרות ארנון בר-דוד את המשא ומתן לחתימת ההסכמי ההתייעלות שנדרשו לצורך קבלת ההלוואות להן נזקקה חברת התעופה אלעל. במהלך כהונתו של אדרי, הצטרפו אלפי עובדים מענפי התחבורה השונים להסתדרות, ובהם עובדי חברת השילוח "UPS", עובדי חברות ההנדלינג "QAS" ו"לאופר", עובדי חברת התחבורה "מטרופולין", בוחני הנהיגה מחברת "טלדור" ו"מילגם", טייסי חברת המטענים "ק.א.ל", עובדי חברת השיווק "ארקיע קליק", עובדי חברת המטרונית בחיפה, עובדי הכרמלית בחיפה, עובדי חברת "קליר קאט" ("כים ניר" לשעבר), נהגי חברת "דלק שינוע", עובדי חברת ההסעות "בון תור", עובדי חברת "אלבר" ועוד רבים אחרים. באוגוסט 2014 השתתף אדרי בכנס הבינלאומי לאיגודי תחבורה שהתקיים בסופיה שבבולגריה ובנאומו, מנע חרם על מוצרים ישראליים מצד איגודי תחבורה בארצות הברית ובאירופה. באוקטובר 2018 הוא גרם למהומה בעת שהביע הערכה מקצועית לנירמין אל שריף (מנהיגת פועלים מלוב), במהלך נאום אותו נשא בכנס איגוד עובדי התחבורה הבינלאומי שהתקיים בסינגפור ובעמוד הפייסבוק הפרטי שלו. בשנת 2019 מונה אדרי ליו"ר האגף להתאגדות עובדים בהסתדרות. יו"ר ועד עובדים ארצי - אגף המכס ומע"מ (2000–2007) יו"ר ועד עובדי המכס באולם הנוסעים בנתב"ג (2000–2007) יו"ר מועצת ייצור ארצי - אגף המכס ומע"מ (2000–2007) חבר הנהלת העמותה לקידום מקצועי חברתי של עובדי המדינה (2000–2007) חבר הנהלת ביטוח הדדי של עובדי המדינה (2000–2007) חבר הנהלה ומייסד קרן סיוע רפואית לעובדי אגף המכס ומע"מ (ק.ס.מ) (2000–2007) חבר מזכירות מועצת פועלים במרחב שפלה (2000–2007) דירקטור בארגון הצרכנות של עובדי המדינה "נכון" (2000–2007) חבר בוועדה לתיאום וביצוע של האגף לאיגוד מקצועי (2007) חבר ועדה הפיננסית של קרן השביתה של ההסתדרות (2008) חבר הקואופרציה ליצרנות, תחבורה ושירותים בישראל (2008) חבר בוועדת משמעת של ההסתדרות (החל מ־2007) חבר בוועדת תקנונים של ההסתדרות (החל מ־2007) אדרי מתגורר בשוהם, נשוי לדגנית, אדריכלית ומעצבת פנים ולהם 3 ילדים. מדיה וקבצים בנושא אבי אדרי בוויקישיתוף קרבות אוויר: ועד העובדים של אל על התפרץ לישיבת משא ומתן והושעה, באתר וואלה צפו: קבלת פנים צוננת לארנון בר-דוד בנמל אשדוד, באתר כאן דרום תדהמה ברכבת: ההסתדרות השעתה את יו"ר הוועד גילה אדרעי, באתר כלכליסט אנשים על הרצף האוטיסטי ישולבו כעובדים ברכבת ישראל, באתר ההסתדרות ניצן צבי כהן, ‏ראיון:"אני אומר לוועדים שלי: רוצים להצליח? תחשבו לרגע כמו המעסיק", באתר דבר העובדים בארץ ישראל, 22 באוקטובר 2017 יו"ר איגוד עובדי התחבורה, אבי אדרי, באתר ההסתדרות עופר עיני מצרף עוד מקורב לההסתדרות: אבי אדרי יעזוב את המכס ויתברג בצמרת האגף לאיגוד מקצועי, באתר דהמרקר עובדי המכס לא מצטרפים לשביתה, באתר ynet הודעה על הוועידה בדף הפייסבוק של האיגוד "מתחשבים בציבור הנוסעים": ועד עובדי הרכבת הודיע על סיום השביתה, באתר מעריב ההסתדרות: אין מנוס מפיטורי לפחות מאה עובדים בארקיע, באתר כאן אבי אדרי: "אל על תהיה חייבת לצאת למהלך של התייעלות", באתר גלובוס ארקיע חוזרת בה: הודיעה על פיטורים של כ-15 עובדים והקמת מחלקה חדשה, באתר ויינט בשל אלימות הנוסעים: נהגים בחברות תחבורה ציבורית יצוידו בגז מדמיע, באתר ברנזה ניצן צבי כהן, ‏הייתה פה דרמה אמיתית, לא מבויימת, שלא כולם הבינו אותה", באתר דבר העובדים בארץ ישראל, 6 באוגוסט 2020 ניצן צבי כהן, ‏הסכמים חדשים ברכבת: ייבלם מיקור חוץ בעבודות תשתית, תוקם קרן לימי מחלה, באתר דבר העובדים בארץ ישראל, 26 ביולי 2017 ניצן צבי כהן, ‏הסכם ענפי ראשון בענף ההסעות הפרטיות, שיפור דרמטי בתנאי העבודה, באתר דבר העובדים בארץ ישראל, 18 ביוני 2017 ניצן צבי כהן, ‏"הייתה פה דרמה אמיתית, לא מבויימת, שלא כולם הבינו אותה", באתר דבר העובדים בארץ ישראל, 6 באוגוסט 2020 משא ומתן היסטורי בבית חולים אלישע, באתר ההסתדרות יעל אלנתן, ‏מנהיגת פועלים מלוב לנציג הישראלי: הסר פוסט שמשבח אותי, אני בסכנה, באתר דבר העובדים בארץ ישראל, 23 באוקטובר 2018